Frederick Coyett

**Frederick Coyett** (), tī Hàn-bûn bûn-hiàn hō-chò **Kûi-it** (揆一), sī chi̍t-ê Sūi-tián kùi-cho̍k, iā sī O-lân Formosa chòe-āu chi̍t jīm chóng-tok (1656 nî–1662 nî). I mā-sī thâu chi̍t-ê kàu Tiong-kok kah Ji̍t-pún ê Sūi-tián lâng.

## Sìⁿ-miâ
Kah hit-chūn ê chin-chōe lâng kâng-khoán, tī kok-chióng sî-chūn, tī kok-chióng lâng hiâ, i ê miâ ū chin-chōe khoán siá-hoat. **Frederick** ū lâng siá chòe **Fredrik** ah-sī **Fredrick**, **Coyett** iā ū siá chòe **Coyet**, **Coignet** ah-sī **Coijet** ê.

## Siàu-liân sî-chūn ê chit-gia̍p seng-gâi
Kun-kù thui-chhek, Coyett tī Sūi-tián ê Stockholm chi̍t-ê ū Hô-lân/Flemish hiat-thóng ê ka-têng chhut-sì. In lāu-pē sī chi̍t-ê phah gûn sai-hū, 1634 nî tī Bo̍k-su-kho kè-sin. I a-hiaⁿ miâ kiò **Peter Julius Coyet**, gōa-kau-koaⁿ, sī hit-chūn Sūi-tián chù Eng-kok tōa-sài. Coyett ùi 1647 nî chó-iū khai-sí tī O-lân Liân-ha̍p Tang Ìn-tō͘ Kong-si chòe-kang. I tī Ji̍t-pún Dezima (; ) ê O-lân Liân-ha̍p Tang Ìn-tō͘ Kong-si chòe-liáu nn̄g-pái tiúⁿ-koaⁿ.  Thâu-chi̍t-táu ùi se-goân 1647 nî 11 ge̍h 3 hō kàu se-goân 1648 nî 12 ge̍h 9 hō, tê-jī-pái ùi se-goân 1652 nî 11 ge̍h 4 hō kàu 1653 nî 11 ge̍h 10 hō. 

## TĪ Chhut-tó
Coyett sī **[[François Caron]]** ê tâng-mn̂g, nn̄g-ê lâng lóng kah Ji̍t-pún sek-hòng 10 ūi Hô-lân kaⁿ-siû e tāi-chì siong-koan. Nn̄g-ê lâng koan-û se-goân 1643 nî ê *Nambu* sū-kiāⁿ (*Breskens*-hō chûn ê chûn-tiúⁿ Hendrick Cornelisz Schaep kah 9 ê chûn-oân tī Ji̍t-pún Iwate Koān ê Yamada Teng () hō͘ lâng lia̍h-tio̍h.) ū lo̍h-lâi chit-tōaⁿ chham-siông:

"*Breskens-hō kah i ê chí-bē chûn Castricum-hō (iû [[Maarten Gerritsz Vries]] léng-tō) in-ūi tī [[O-lân Tang Ìn-tō͘]] ê [[O-lân Liân-ha̍p Tang Ìn-tō͘ Kong-si|chóng-tok]]([[Anthonio van Diemen]]) ê bēng-lēng, khì chhē thoân-soat tiong tī [[Ji̍t-pún]] hái-hōaⁿ tang-pak ê kim-gûn-tó. In mā beh chhē chit-tiâu khì [[A-chiu]] pak-pō͘ ê lō͘. Tī 1643 nî 6 ge̍h, in-ūi [[hong-pō]] kah Castricum-hō hun-khui ê Breskens-hō sái ji̍p-khì [[Pún-chiu]] tang-pak Nanbu Phoan () ê Yamada () hái-oan. Tī-leh chhē chhiⁿ-chúi kah chia̍h-mi̍h ê sî-chūn, 10 ê iû Schaep chûn-tiúⁿ léng-tō ê chûn-oân hō͘ lâng lia̍h-tio̍h, sàng khì Nanbu Phoan ê hú-siâⁿ [[Morioka-chhī|Morioka]], lō͘-bé tsiah-koh sàng khì [[Tang-kiaⁿ-to͘|Edo]].*
 
*Breskens-hō ê chûn-oân ū-kàu soe-siâu, in-ūi siâng-sî tī Ji̍t-pún lēng-gōa chi̍t-ê só͘-chai, 4 ê beh chhim-ji̍p Ji̍t-pún ê [[Iâ-so͘-hoē]] sêng-oân tú-á-hó hō͘ lâng lia̍h-tio̍h. Kiat-kó, [[Cheng-î Tāi-chiong-kun|bō͘-hú]] koaⁿ-hong tùi hái-hōaⁿ hông-gū ê tāi-chì chiok kín-tiuⁿ. Put-lî-kò, bō͘-hú liáu-kái chûn-oân sī Hô-lân lâng m̄-sī [[Thian-chú-kàu|Thian-chú-kàu-tô͘]] í-āu, put-chài kín-tiuⁿ, chhun-ê būn-tôe chí-ū sek-hòng Hô-lân kaⁿ-siû ê chhiú-sio̍k. *"

## Tâi-oân chóng-tok
Coyett chú-iàu-sī in-ūi chòe O-lân Liân-ha̍p Tang Ìn-tō͘ Kong-si chòe-āu ê Tâi-oân chóng-tok chiah hō͘ lâng chai. 

Se-goân 1662 nî 2 ge̍h 10 hō, tī Tēⁿ Sêng-kong 25000 lâng kah 1000 tiâu chûn ûi-siâⁿ 9 kò ge̍h í-āu, Coyett tâu-hâng.  Kûi-it pat kóng-kè Chi-nā lâng "bô khah-iâⁿ siōng cha-bó͘-thé ê hit-khoán ta-po͘-lâng lōa-chōe", i siong-sìn Chi-nā lâng bô chhim-lio̍k tâi-oân ê kè-he̍k. Kàu chhim-lio̍k khai-sí ê sî-chūn, tsit-ê Hô-lân lâng tsiah-koh kóng "gún beh sit-khì Tâi-oân ah".  Tī i su hō͘ Tēⁿ Sêng-kong í-āu, Coyett the̍h-tio̍h ū-kàu ê pó͘-kip lî-khui Tâi-oân khì Batavia. Tiàm kaⁿ-lô tòa liáu 3 nî, i in-ūi hông-gū Tâi-oân kah pó-hō͘ tiōng-iàu siong-gia̍p lī-ek sit-pāi, hō͘ lâng sio-kò poān-kok-chē (叛國罪). Kiat-kó i hō͘ lâng sià-bián, m̄-koh liû-hòng khì Banda kûn-tó siōng tang-hong ê Rosengain-tó. I tī se-goân 1674 nî hō͘ lâng sek-hòng. Se-goân 1684 nî i ū tī Amsterdam Keizersgracht bóe chhù. 

Coyett kah i tē-it-ê bó͘ **Susanna Boudaens** tī se-goân 1650 nî siⁿ ê kiáⁿ Balthasar Coyett, kè-siok in lāu-pē tī O-lân Liân-ha̍p Tang Ìn-tō͘ Kong-si ê thâu-lō͘, lō͘-bé pìⁿ-chòe An-bûn(Eng-gí: Ambon, Maluku) chóng-tok. 

## Chhut-pán ê chok-phín
Se-goân 1675 nî i chhut-pán *[[Ûi-sit ê Tâi-oân]]* (Hô-lân-gí: 't Verwaerloosde Formosa). Tī hit pún chheh lāi i chek-pī O-lân Liân-ha̍p Tang Ìn-tō͘ Kong-si bû-ti jî-chhiáⁿ kū-choa̍t oān-chō͘, khan-thoa tio̍h i sit-khì Tâi-oân. 

## Siong-koan sû-tiâu
* O-lân Liân-ha̍p Tang Ìn-tō͘ Kong-si
* O-lân Tang Ìn-tō͘
* Tēⁿ Sêng-kong
* Ji̍at-lân-jia Siâⁿ Pau-ûi Chiàn

## Chham-khó chu-liāu